32012R0458
L 142/11
SLUŽBENI LIST EUROPSKE UNIJE
31.05.2012.
PROVEDBENA UREDBA VIJEĆA (EU) br. 458/2012
od 31. svibnja 2012.
o provedbi članka 11. stavka 1. Uredbe (EU) br. 377/2012 o mjerama ograničavanja usmjerenim protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau
VIJEĆE EUROPSKE UNIJE,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EU) br. 377/2012 (1), a posebno njezin članak 11. stavak 1.,
budući da:
(1)
Vijeće je 3. svibnja 2012. donijelo Uredbu (EZ) br. 377/2012.
(2)
S obzirom na ozbiljnost stanja u Gvineji Bisau, i u skladu s Odlukom Vijeća 2012/285/ZVSP od 31. svibnja 2012. o mjerama ograničavanja usmjerenima protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau (2), u popis fizičkih i pravnih osoba, subjekata i tijela koja podliježu mjerama ograničavanja određenima u Prilogu I. Uredbi (EU) br. 377/2012 treba uvrstiti dodatne osobe i subjekte,
DONIJELO JE OVU UREDBU:
Članak 1.
Popis određen Prilogom I. Uredbi (EU) br. 377/2012 zamjenjuje se popisom iz Priloga.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 31. svibnja 2012.